રાજકોટ ઈન્કમટેકસે આજે સતત ત્રીજા દિવસે સર્વેની કામગીરી ચાલુ રાખતા કરચોરોમાં ફફડાટ ફેલાયો છે. આજે બપોરે રેન્જ 1-1ની ટીમે બિલ્ડર અને ખોળ કપાસીયાના વેપારી પર સર્વે હાથ ધરતા કરચોરોમાં ફફડાટ ફેલાઈ ગયો છે. આ અંગેની આઈટીના સુત્રોમાંથી મળતી વિગતો મુજબ શહેરના જાણીતા એવા સાનિધ્ય બિલ્ડર્સ, રાજદાણ કેડર ફીડ અને કિશન ફાઈનાન્સ એમ ત્રણ સ્થળોએ આઈકર વિભાગ ત્રાટકયું હતું. આજે બપોરે 12 વાગ્યા બાદ સર્વેની કામગીરી શરૂ થઈ છે. આ સર્વે મોડી સાંજ સુધી ચાલે તેવી સંભાવના છે.